
PARS PRIMA. 


De natura Congregationis et de modo ad ipsam 
accedendi et in &a vivendi, 


GAPDT-E 
De fine Congregationis et de Sanctis Patronis. 


1. Finis primarius et generalis Congregationis Fratrum 
Marianorum sub titulo Immaculatae Conceptionis B. Mariae 
Virginis est promotio gloriae Dei et sanctificatio mem- 
brorum suorum per observantiam trium votorum simplicium: 
paupertatis, castitatis, obedientiae atque propriarum Consti- 
tutionum. 

2. Finis vero Congregationis secundarius et specialis 
constituitur in caritatis operibus erga Deum et erga pro- 
ximum, praecipue autem est promotio studii et profectus 
scientiae, instructio aliorum, et adiutorium praestandum clero 
saeculari in cura animarum. 

3. Ad quem finem Congregatio tendit potissimum edendo 
libros et dirigendo folia catholica;—fundando et dirigendo: 
varii generis scholas, collegia et instituta; — fundando et 

dirigendo catholicos circulos et assotiaf hes tum iuventutis 
tum adultorum; — tradendo doctrinam christianam, praedi- 
cando verbum Dei, instituendo praelectiones, dirigendo 
exercitia spiritualia, excipiendo confessiones atque alio quo- 
cumque modo impense incumbendo saluti et perfectioni 
proximorum. 

4. Congregatio peculiari modo venerabitur: Spiritum 
Sanctum, SS. Cor Jesu, Beatam Virginem Mariam Imma- 
culate Conceptam, SS. Apostolos Petrum et Paulum, S. Tho- 
mam Aquinatem, S. Franciscum Assisiensem, S. Ignatium 
de Loyola, S. Vincentium a Paulo. 

5. Peculiari devotione Congregatio haec festa celebra- 
bit: Pentecosten, festum S. Corporis Jesu, SS. Cordis Jesu, 
Assumptionis B. V. M., Immaculatae Conceptionis B. V. 
Mariae cuius cultum speciali modo propagabit, atque 55. 
Apostolorum Petri et Pauli. 


CAPUT II. 
De membris Congregationis. 


6. Omnia huius Congregationis membra unam iantum 
categoriam constituunt et sub eadem communi disciplina 
vivunt: — neque differunt iuter se nisi vocatione, cum alii 
sint clerici alii laici, pariter atque muneribus occupationi- 
busque exercendis, cum, pro sua quisque capacitate et 
indole necnon superiorum ordinatione, alii potissimum mentis 
et animi alii corporis et manuum operibus incumbant. 

7. Pro exterioribus negotiis et operibus, Congregatio 
pios viros sibi addicit, quibus ceriam vivendi formam 
praescribit et meritorum propriae Congregationis participa- 
üonem concedit. 

8. Ordo praecedentiae in Congregatione in sacris coe- 
remoniis et functionibus hic servetur: superior generalis, 
eius assistentes, officiales generales, superiores provinciales 
et locales respective iuxta prioritatem temporis, ex quo sint 
praepositi; — dein fratres clerici, tum fratres laici, utrique 
iuxta ordinem ' pr ofessionis; novitii clerici et laici iuxta tem- 
pus ingressus in novitiatum; tandem postulantes iuxta ordi- 
nem eorum admissionis. 

9. Coram personis non pertinentibus ad Congregatio- 
nem, exceptis superioribus ecclesiasticis et confessariis, 
fratres vocationem suam religiosam sine licentia superiorum 
non produnt. 


CAPUT III. 
De admissione aspirantium ad Congregationem. 


10. Conditiones, quibus candidati ad hanc Congrega- 
tionem adspirantes ornari debent, hae sunt: vera vocatio a 
supernaturali fine procedens; baptismus, confirmatio, morum 
honestas, status libertas; bona indoles, ingenii capacitas ad 
studia vel ad aliquam artem addiscendam et sufficiens vale- 
tudo ad onera Congregationis ferenda; qui inter clericos 
admitti volunt, studia primaria et gymnasialia, quantum, 
fieri potest, ex integro peracta habere debent, ut infra 
dicetur cum de studiis. 

A postulantibus exigitur: 1? fides suscepti baptis- 
matis; 2? confirmationis; 3^ testimonium bonorum morum, 
datum vel a curia episcopali, vel a parocho, vel etiam, si 
aliter fieri nequeat, ab aliis ecclesiasticis viris; 4^ testimo- 
nium status liberi, nisi de eo aliter certo constet. 

12. Nemo ad novitiatum admittatur sine testimonialibus 
litteris tum Ordinarii originis, tum etiam Ordinarii loci, in 

quo postulans post expletum decimum quintum annum 
aetatis suae ultra annum moratus fuerit. 

13. Sine dispensatione Sanctae Sedis admitti non pos- 
sunt in Congregationem: 1^ illegitimi non rite legitimati: 
2? matrimonio ligati; 3^ minores quindecim annorum aetate ; 
4^ qui in alia Congregatione voia perpetua, sive etiam 
temporaria emiserunt, iis perdurantibus; 5? aere alieno gra- 
vati, cui solvendo non sint; 6^ reddendae rationi obnoxii, 
aut alis saecularibus negotiis implicati, ex quibus lites et 
molestias Congregatio timere. possit. 

14. Pariter nullimode, absque speciali venia Sedis 
Apostolicae, et sub poena nullitats professionis, recipian- 
tur sive ad probationem, sive ad novitiatum, sive ad emis- 
sionnem votorum postulantes: 


1) quie collegiis etiam laicis ob inhonestos mores vel 


ob alia crimina expulsi fuerint; 

2) qui a seminariis et collegiis ecclesiasticis vel reli- 
giosis quacumque ratione dimissi fuerint; 

3) qui, sive ut professi, sive ut novitii, ab alio Ordine 
vel Congregatione religiosa dimissi fuerint; vel, si professi, 
dispensationem votorum obtinuerint; 

4) qui iam admissi, sive ut professi, sive ut novitii, 
in unam provinciam Congregationis et ab ea dimissi, in 
eandem vel in aliam eiusdem Congregationis provinciam 
recipi nitantur. 

15. Pro admittendis novitiis qui statum clericalem 
suscipere debent, si aliqua irregularitate detineantur, requi- 
ritur Sanctae Sedis dispensatio. 

. 16. Non sunt recipiendi tum clerici tum laici nati 
annos amplius triginta sex. 

17. Super impedimentis et defectu conditionum, quae 
S. Sedi non sunt reservata, Superior generalis cum suis 
Assistentibus, ex iusta causa, dispensare valet. 


CAPUT IV. 
De postulantibus. 


18. Ad admissionem postulantium requiritur et sufficit 
licentia superioris generalis, vel superiorum provincialium 
in suis provinciis. 

19. Tempus postulatus sex menses perdurat. Superior 
Generalis, ex iusta causa, hoc tempus aliquando prorogare 
poterit in casibus particularibus; sed prorogatio sex men- 
ses non excedat. 

20. Postulantium probatio fit in aliqua domo Congre- 
gationis, in qua notabilis fratrum numerus moratur et disci- 
plina iuxta constitutiones religiose servatur, sub speciali 
cura alicuius probati fratris. 

21. Tempore postulatus candidati instruendi sunt in 
rebus, quae religionem et spiritus profectum respiciunt; 
praesertim tradenda est eis saltem generalis Constitutionum 
cognitio pariter atque votorum et peculiaris Congregationis 
scopi, spiritus et exercitiorum notitia. 

22. Durante probatione observandi sunt candidati, num 
idonei sint ad opera et onera Congregationis suscipienda; 
num sint capaces ad studia peragenda vel ad aliquam artem 
addiscendam; num sint tractabiles, recti de rebus iudicii, 
prudentes, discreti, probi, propensi ad bonum spirituale et 
virtutes sectandas. 

23. Cavendum est praesertim a candidatis, qui sunt 
superbi, pertinaces, ficti et occulti ingenii, animo tristi 
maestoque, inconstantes, vana et inepta somniantes, inepte 
et perperam omnia diiudicantes, tardi ingenii et incapaces. 


CAPUT V. 
De habitu. 


24. Quoad vestitum, fratres non differunt ab aliis per- 
sonis eiusdem conditionis et aetatis; sed uniuscuiusque ve- 
stitus muneri ef occupationibus accomodetur pariter atque 
simplicitate et modestia emineat oportet. 

25. Cum novitiatum incipiunt fratres numisma cum 
effigie ex una parte SS. Cordis Jesu, ex altera B. Mariae 
Virginis Immaculate Conceptae obtinent, cum vero prima 
vota temporaria nuncupant recipiunt simplicem crucem. 


CAPUT VI. 
De novitiis et. novitiatu. 


26. Ad novitiatum ne admittantur candidati, nisi qui 
bene sunt noti et quorum constantia bene est probata. 

27. Admissio postulantis ad novitiatum deciditur a 
Consilio Generali pluralitate votorum secretorum; quo in 
negotio perpendenda est diligenter opinio illius fratris, sub 
cuius vigilantia et directione candidatus manebat. 

28. Novitiatus perdurat integrum annum; qui, ex iusta 
causa, eí cum voto deliberativo Consilii Generalis, prorogari 
potest, in casibus particularibus, sed non ultra tres menses. 

29. Tempore huius anni novitii exterioribus Congre- 
gationis operibus non applicabuntur, sed omnino eum an- 
num dicabunt, sub directione magistri novitiorum, forma- 
tioni spiritus, studio Constitutionum, orationi, institutioni 
circa vota et virtutes, exercitationibus opportunis ad emen- 

dationem defectuum, ad compescendas passiones, ad virtutes 
acquirendas et ad conformandam  excolendamque suam 
indolem; porro curabunt excitare, fovere et augere in suo 
animo zelum et ardorem ad ea, quae expectant Congrega- 
tionis labores et onera subeunda, pariter atque instruentur 
cirea modum ef rationem sese inter homines gerendi et 
cum eis conversandi, circa viam et artem hominum mentes 
convincendi et ad Deum pertrahendi. 

30. Novitii traducere debent integrum tempus novitia- 
ius in domo ad hoc probata a Sacra Congregatione. 

31. Candidati antequam novitiatum incipiant, exercitia 
spiritualia peragant per decem dies. 

32. Praemittant etiam, iuxta prudens iudicium confes- 
sari, generalem anteactae vitae confessionem. 

33. Non tenentur tamen suae conscientiae statum mani- 
festum facere magistro novitiorum, nec moderatoribus Con- 
gregationis, neque ipsis anteactae vitae suae rationem 
reddere, neque ad hoc induci possunt. 

34. Antequam postulans ad novitiatum admittatur, 
praefectus convenire potest cum ipso et cum eius parentibus 
sive tutoribus de expensis solvendis pro victu et vestitu 
usque ad professionem; super qua tamen re Superior Gene- 
ralis potest candidatum dispensare. 

35. Pecunias, indumenta, supellectilem et res alias, quas 
postulans secum affert, praefectus diligenter adnotet et custo- 
diat, neve eidem relinquat nisi ea, quae ipsi soli ad usus 
sunt necessaria, ne quid vero ex eis rebus aliis fratribus 
utendum tradat; uí omnia reddantur ipsi postulanti, si exeat 
a Congregatione non emissa professione. 

36. Ut cautum sit libertati tum candidati tum etiam 
Congregationis, nulli accipiuntur actus donationis, quibus 
candidatus dominium rerum suarum transferat ad Congre- 
gationem, antequam professionem votorum emiserit. 

37. Tempore tirocinii novitii subiciuntur direction, 
correctioni et vigilantiae magistri novitiorum. 

38. Si quando superior loci necessaria aliqua novitiis 
providere voluerit, tunc, assumpto aliquo ex senioribus fra- 
iribus, comite tamen magistro, cuius actoritatem semper 
tueri studebit, cellas novitiorum visitabit, munditiem et neces- 
saria observabit; sed nihil de ullo eorum disponet, quod 
prius non communicaverit magistro. 

39. Praeter magistrum et submagistrum alii professi 
fratres non habitent intra septa novitiatus. Multo minus in 
eisdem septis concludantur fratres professi, qui correctione 
vitae indigent vel culparum poenas luere debent. 

40. Singulis novitiis ab ipso probationis exordio detur 
integrum exemplar Constitutionum Congregationis, ut eas 
legere et meditari valeant, et explicationes a magistro desu- 
per faciendas utilius sequantur. Ante professionem quilibet 
novitius examinabitur, num ipse vota bene intelligat, modum- 
que quo ea ligent, atque num Constitutiones probe cogni- 
tas habeat. 

41. Durante novitiatus anno omnes professi, qui in 
domo novitiatus habitant quatuor vicibus in anno de uno- 
quoque novitio iudicium suum pandeant. Vota haec coram 
Consilio Generali tamquam informativa praesentabuntur. 

42. Novitius, cui huiusmodi informationes non faveant, 
opportuno tempore admoneatur, ut sese corrigere possit. 

43. Si vero durante tempore novitiatus nec sese emen- 
daverit nec ullam bonam sui spem faciat, a Congregatione 
dimittendus est, absoluta pluralitate suffragiorum  secreto-- 
rum Consilii Generalis. 

44. Qui vero in ultimo scrutinio pluralitatem votorum 
favorabilium Consilii Generalis obtinuerint, admittendi sunt 
ad professionem. , 

45. Antequam professionem emittat, novitius debet de 

bonis suis temporalibus disponere ut dicetur infra cum de 
voto paupertatis. 

46. Necesse non est, novitiatus locum constituere in 
domo principe; sed designanda est ad hoc domus, quae 
ad novitiorum insütutionem aptior videtur. 

47. Congregatio non adstringitur ad habendam uni- 
cam domum novitiatus. 

48. Attamen ad erigendam novam domum novitiatus, 
et ad transferendum noviciatum iam existentem in aliam 
domum, requiritur beneplacitum Sanctae Sedis. 


CAPUT VII. 
De emissione votorum. 


49. Elapso integro novitiatus anno et praemissis decem 
dierum exercitiis spiritualibus, novitius qui inventus est 
habilis, accedat ad emittenda tria simplicia vota annualia: 
paupertatis, castitatis et obedientiae. 

50. Formula professionis haec est: Ego frater N. N. 
coram Beatissima Virgine Maria, Sanctis Apostolis Petro 
et Paulo et Omnibus Sanctis, voveo Deo Omnipotenti tria 
vota simplicia: paupertatis castitatis et obedientiae, secun- 
dum Constitutiones Congregationis Fratrum Marianorum 
sub titulo Beatae Mariae Virginis Immaculate Conceptae, — 
ad annum-—-vel respective: ad triennium, vel in perpe- 
tuum. 

51. Professio fit in manibus Superioris Generalis vel 
fratris ad hoc ab eo deputati, acceptantis nomine Congre- 
gationis. 

52. Tria praedicta vota enittuntur a singulis fratribus 
ad annum per periodum. sex annorum; íamen posi tres 

annos votorum annualium fieri potest, si qui frater cupit 
et Consilio Generali id placet, professio triennalis. 

53. Post sex annos votorum temporaneorum, frater 
admittendus est, probante id Consilio Generali, ad vota 
perpetua, si dignus est; si non est dignus, vel ipse vota 
emittere nolit, dimittendus est a Congregatione. 

54. Qui in maioribus ordinibus iam constituti in Insti- 
tutum sunt ingressi, post triennium votorum temporaneo- 
rum, possunt probante id Consilio Generali admitti ad vota 
perpetua. 

55. Superiores non possunt litteras dimissoriales con- 
cedere pro sacris ordinibus, nisi illis tantum alumnis, qui 
vota perpetua iam emiserint et propriae Congregationi 
stabiliter aggregati fuerint; vel qui saltem per triennium 
permanserint in votis simplicibus temporaneis; quo triennio 
expleto qui ordinandi sunt, antequam Sacros Ordines sus- 
cipiant, vota perpetua probante id Consilio Generali emit- 
tere tenentur. 

56. Quod si interdum causa legitima occurrat, cur 
quispiam sacros ordines suscipiat triennio nondum expleto, 
peti poterit ab Apostolica Sede dispensatio, ut ille. alum- 
nus vota simplicia perpetua emittere possit, quamvis non 
expleto tempore a Congregationis Constitutionibus praes- 
cripto pro professione votorum perpetuorum.  - 

57. Statim ut vota ad certum tempus emissa expirant, 
sine interposita mora renoventur a singulis fratribus et 
quidem publice. 

58. Non admittitur renovatio secreta votorum; de ea 
"constare debet in foro externo. Propterea post quamcum- 
que votorum emissionem vel renovationem inscribatur actus 
de ea testimonium faciens in libro apposito a Moderatore 
vel illius delegato et a vovente subsignandus. 

59. Praeter hanc renovationem votorum' iuridicam, ex 

devotione omnes fratres renovabunt sua vota in communi- 
iate et solemniter semel in anno: die Pentecostes vel die 
Immaculatae Conceptionis B. V. Mariae; singuli vero et 
private quoties peragunt suam  menstruam  recollectionem 
spiritus. 

60. Tria praedicta vota simplicia: paupertatis, casti- 
tatis et obedientiae, emissa sive ad tempus sive in perpe- 
iuum, reservata sunt Sanctae Sedi. Recurrendum igitur est 
ad Sacram Congregationem pro eorum dispensatione. 


GAPUT VILE. 
De studio Professorum. 


61. Iam tempore postulatus et novitiatus diligenter 
inquirendum est, quaenam sint naturales inclinationes can- 
didatorum, quasnam acceperint illi a Deo dotes et talenta, 
ut haec prudenter excoli et serius ad maiorem Dei gloriam 
et animarum bonum convenienter adhiberi possint. 

62. Facta professione fratres, praeter ulteriorem. per- 
fectionis acquisitionem virtutumque exercitium, quod semper 
primo loco ponendum est, etiam necessariis applicentur studiis: 
laici etiam profundius et magis penitus imbuantur doctrina 
christiana, instruantur ad munera obeunda vel addiscant 
aliquam artem; clerici vero incipiant regulare studiorum 
curriculum. 

63. Professi ad sacros ordines non praesententur, nisi 
praeter alia a iure statuta, saltem per annum sacrae Theolo- 
giae operam dederint, si agatur de subdiaconatu; ad minus 
per biennium, si de diaconatu; et quoad presbyteratum, 
saliem per triennium, praemisso tamen regulari aliorum 
studiorum curriculo. 

64. Triennio theologico rite completo, etiam si susce- 
perint ordinem presbyteratus, iidem studentes tenentur 
adhuc per quartum annum scholasticum theologicis studiis 
incumbere, ita ut complexus quadriennii theologici, compu- 
tatis vacationibus seu feriis, quadraginta quinque menses 
integros comprehendat necesse sit. 

65. Nomine vero regularis aliorum studiorum curriculi, 
intelligenda sunt et philosophica seu lycaealia, et humanio- 
rum litterarum seu gymnasialia, et primaria studia. Ideoque 
haud legalia habenda sunt theologica studia, si alumnus 
cursum philosophicum seu lycaeale rite non expleverit; neque 
legalia erunt philosophica seu lycaealia studia, si alumnus 
humaniorum litterarum seu gymnasiale curriculum minime 
compleverit; neque valorem habebit humaniorum litterarum 
seu gymnasiale studium, si alumnus per primariam institu- 
üonem rite habitam minime praeparatus fuerit. 

66. Ad legitimum transitum de scholis primariis ad 
gymnasiales, de gymnasialibus ad lycaeales, de lycaealibus 
ad theologicas, requiritur testimonium de bene superato 
periculo seu examine, a moderatoribus respectivarum scho- 
larum in forma authentica obtentum; quod si gravi aliqua 
de causa haberi nequeat, suppleri potest per speciale exa- 
men, coram peritis magistris subeundum ante transitum ad 
superiorem gradum seu scholam. 

67. Studia primaria et gymnasialia seu humaniorum 
litterarum, quantum fieri potest, anfe ingressum in novitiatum 
ex integro peragi debent. In casibus tamen specialibus, acce - 
dentibus gravibus causis, permitti potest, ut ad novitiatum 
inter clericos admittatur qui annum quartum gymnasialem seu 
humaniorum litterarum rite expleverit, dummodo: a) decimum 
quintum aetatis annum excesserii; b) statim post novitiatum, 
et antequam ad studium philosophicum seu lycaeale adscen- 
dat, integrum curriculum omnium studiorum humaniorum 

litterarum seu gymnasialium in scholis domesticis vel aliis 
rite ordinatis compleat; c) et finale periculum bene superet. 

68. Praefata studia, non publice in scholis rite ordina- 
tis, sed privatim peracta, valorem legalem non habent. In 
casibus tamen extraordinariis, qui respiciunt particularem 
aliquem alumnum tantum, qui diligenter studiis incubuit, 
et in periculo seu examine idoneus inventus fuerit, recur- 
rendum ad Sacram Congregationem pro convalidatione, 
exhibita iurata fide examinatorum, et de tempore transacto 
in studio privatim peracto et de bene superato periculo; 
nisi res sit non de omnibus disciplinis unius anni schola- 
ris, sed de una tantum vel altera disciplina accesoria, 
gravi de causa a particulari aliquo alumno privatim exculta; 
tunc enim, praehabita iurata fide examinatorum, ut supra, 
convalidatio dari poterit a Superiore Generali, accedente 
voto deliberativo sui Consilii. 

69. Ad valorem legalem studiorum theologicorum, 
philosophicorum seu lycaealium et humaniorum litterarum 
seu gymnasialium, non sufficit disciplinae principalis seu 
theologiae, philosophiae et linguae latinae peritia, sed re- 
quiritur, ut in unaquaque schola tradantur etiam disciplinae 
accesoriae iuxta normas a Sede Apostolica sancitas. 

70. De uniuscuiusque studiosi propensionibus, talentis 
et progressu praefectus studiorum vel superior domus ad 
Consilium Generale statutis temporibus referat. 

71. Qui propensum animum et sufflcientem capacita- 
tem habent ad aliquam disciplinam vel artem specialem, in 
qua insignes et utiles evadere possunt, probante id Consilio 
Generali, in eadem penitus addiscenda cognoscendaque diu- 
tius versari poterunt. 

72. Fratres qui sacris ordinibus initiantur, quantum 
fieri potest, gradus litterarios in aliqua publica et appro- 
bata universitate acquirendos curent. 

89. Quidquid fratres post emissa vota, industria sua 
Vel intuitu Congregationis acquisiverint, non possunt sibi 
"scribere vel reservare, sed ea omnia communitatis bonis 
"diudicanda sunt ad communem Congregationis vel domus 
ütilitatem. 

90. Ac proinde nullus fratrum audeat quidquam, sine 
Superiorum consensu et licentia, apud se retinere vel sibi 
V ppropriare. 

91. Si quis votum paupertatis transgrediatur, reci- 
Diendo, servando vel dando alicui aliquam rem, sine Su- 
Deriorum scitu et permissione, pro gravitate culpae et pro 
Cireumstantiis corrigatur. 

92. Omnia in Congregatione communia sint quoad 
Supellectilem, victum et vestitum. Congruit tamen singulis, 
in communi quidem custodia, sed separatim servare et 
listribuere vestes stricti usus personalis. 

93. Virtutem quoque paupertatis fratres diligenter in 
Draxim deducant et colant et, quod praecipuum in ea est, 
Cor suum a quibuscunque divitiis, a quocumque bono 
materiali avellere studeant. 

94. Supellex, victus, vestitus et omnia, quibus illi 
bermittentibus superioribus utuntur, paupertati conveniant, 
Uüihilque superflui in eis sit» sed ex altera parte nihil 
9tiam fratribus denegetur, quod revera sit necessarium ad 
Vitam convenientem agendam. 

95. Quae ilis ad usum fuerint concessa, nitide, in- 
legre. et quantum fieri potest diuturne conservent; curent, 
lig& quid culpa vel negligentia eorum pereat aut corrum- 
batur. 

96. Mundities religiosa in omnibus curetur; sordida 
Paupertas nemini placere debeat. 

97. Superiores cum paterna sollicitudine curare debent, 
Ut omnibus fratrum necessitatibus temporalibus, tum quoad 


victum, tum quoad vestitum et alias res, quantum fieri 
potest, satis fiat, tam in valetudine quam in morbo. 

98. Simul etiam invigilent superiores, ne quid in istis: 
rebus superflui irrepat, sed ut omnia spiritui paupertatis 
quam profitentur, conveniant. 


CAPUT X. 
De voto et virtute castitatis. 


99. Per votum castitatis frater professionem emittens 
se adstringit ad servandum coelibatum, et insuper novo 
titulo, id est ipsius voti, ad abstinendum a quocumque 
actu castitati opposito. 

100. Quo magis fratres periculo obnoxii sunt ob fre- 
quentiorem cum saecularibus personis utriusque sexus con- 
versationem, erga quas sui ministerii opera exercent, eo 
maiore cum studio curent in virtute castitatis confirmari: 
nullis periculis eam exponendo, quamcumque eius macu- 
lam diligenter praecavendo, atque adhibendo opportuna 
media ad eam conservandam colendamque. 

101. Ad hanc angelicam virtutem — possidendam et 
conservandam plurimum quemque iuvare poterit oculorum 
modestia, animi frequentissima ad Deum elevatio, fuga 
otii, confabulationum, inutilis lectionis, periculosae conver- 
sationis prudens declinatio. 

102. Fratres vitare debent superfluas visitationes, sin- 
gularia urbanitatis signa, personalia munuscula et praeser- 
tim familiaritatem cum mulieribus; insuper curent ubicun- 
que fantam prae se ferre gravitatem et animi recollectio- 
nem, ut quamvis nimiam familiaritatem arceant. 

103. Observent quoque fratres modestiae praescripta 

2 


* M ER 


per gravem, decentem urbanamque sui ipsius compositio- 
nem. 

104. De quocumque periculo externo, quod virtuti 
castitatis cuivis fratri immineat, semper superiores certio- 
res sunt reddendi. 

105. Diligenter advertant superiores, ne quemquam 
in tantae virtutis discrimen praecipitent, aut in eo posi- 
tum negligant; hinc omnia vel minima scandala abscin- 
dant et quosque in hoc genere suspectos, matura prius 
consideratione adhibita, quantocius corrigant, amoveant et 
alio mittant; bene tamen attendant, ne hac in re levibus 
suspicionibus moveantur. 


CAPUT XI. 


De voto et virtute obedientiae. 


106. Per votum obedientiae frater assumit obligatio- 
nem obediendi praeceptis legitimorum superiorum in iis, 
quae pertinent directe vel indirecte ad vitam Congrega- 
tionis, hoc est ad observantiam votorum et Constitutio- 
num. 

. 107. Vi voti tenentur fratres obedire tunc tantum cum 
legitimus superior praecipit expresse «in virtute sanctae 
obedientiae» vel «sub formali praecepto», aut verbis aequi- 
valentibus, iuxta proprias Constitutiones. 

108. Raro, caute ac prudenter superiores praecipiant 
«in virtute sanctae obedientiae» et nonnisi ex gravi causa. 
Expedit praeterea, ut formale praeceptum imponant in 
scriptis, vel saltem coram duobus testibus. 

109. Superiores locales, praesertim parvarum domo- 
rum, ab imponendis formalibus praeceptis se abstineant. 

110. Ex virtute obedientiae fratres tenentur obligatione 
adimplendi dispositiones Constitutionum pariter atque dispo- 
sitiones et praecepta superiorum, non solum ea, quae hi 
in virtute obedientiae praescribunt, sed etiam ea omnia, 
quae iuxta proprias Constitutiones et spiritum Congrega- 
tionis sunt praecepta. Similis obedientia debetur etiam vi- 
cariis, dum hi superiorum vices obeuut, necnon fratribus 
officialibus in eis, quae eorum officium spectant. 

111. Nemo praeter eos, qui a superiore facultatem 
acceperunt, aliis praecipiat vel alios reprehendat. 

112. Fratres dependebunt a superioribus quod aitti- 
net ordinem occupationum, epistolas scribendas, relationes 
cum exteris, exercitia spiritualia, mortificationes publicas, 
studia, ministeria aliasque res non necessario coniunctas 
cum officiis ordinariis: ad haec omnia requiritur specialis 
licentia. superiorum. 

113. Nullam maioris momenti rem agendam, neque 
sua consilia et proposita exequenda fratres suscipiant, nisi 
cum scitu et consensu superiorum; pariter nullum nego- 
tium, ministerium vel curam ex proprio arbitrio suscipiant, 
promittant, vel ad ea se offerant, nisi prius, quantum fieri 
potest, a superioribus impetrata licentia. 

114. Ad quotidianas vero actiones, quae ex praecepto 
ordinarie peragi solent, vel ex officiis commissis profluunt, 
licentiam petere fratres non tenentur. In casibus dubiis 
acquiescere possunt licentiae interpretativae cum intentione 
tamen superiores postea de hac re certiores reddendi. 

115. Licentiae stabili modo concessae valent donec 
revocentur, neque renovare eas opus est, nisi novis supe- 
rioribus informationis gratia. Si frater transit ex una domo 
in alteram, tunc licentiae denuo sunt expetendae. 

116. Frater, cui unus superior aliquam rem denega- 
verit, non secus ad alium superiorem poterit cum eodem 

negotio recurrere, nisi prius indicaverit, quid ipsi prior 
superior responderit et nisi exposuerit, quae rationes ipsum 
adpellant ad iterum idem negotium tractandum. 

117. Fratres semper possunt suos superiores adire cum 
fiducia ad petendum ab eis consilium et sententiam atque 
ad exponendum eis cum simplicitate suas difficultates et 
necessitates tam spirituales quam corporales. 

118. Si cui fratri aliquod opus vel consilium exequen- 
dum in animum venerit aut sese obtulerit, quod ad Dei 
gloriam et proximorum salutem futurum esse utile exisii- 
maverit, re bene perpensa in Domino, illud superioribus 
proponere poterit, totam rem plane eorum iudicio relin- 
quens. 

119. Superiores praecepta quae edunt bene antea per- 
pendant; ad vires, talenta et qualitates subditorum et ad 
Instituti bonum attendant; subditorum rationes libenter au- 
diant, studeantque erga eos in omnibus paternum exercere 
affectum. 

120. Si quis vere gravatum se ab aliquo superiore 
esse senseri, id aut patientissime pro merito vitae aeter- 
nae ferat; aut modeste eidem superiori quo prematur, per 
se vel per alium aperiat, quatenus is debito moderamine 
utatur, aut, si mederi nolit, ad Superiorem Generalem vel 
eius Assistentes recurrat, qui pro sua prudentia res com- 
ponant et in Domino remedium afferant, 

121. Si quid controversiarum aut defectuum acciderit, 
id intra demesticos lares, ordinario modo pacifice, in chari- 
tate eti iuste componatur ac corrigatur, salvo recursu ad 
maiores superiores et ad Sanctam Sedem. 

132. Nullus quidquam agat vel praetendat, nec indi- 
recte quidem, ut in aliquam praelationem in Congregatione 
eligatur vel promoveatur, sub poena amittendi ius activae 
ef passivae vocis. 

123. Nemini licet dignitatem ullam extra Congrega- 
tionem curare vel .praetendere, neque sibi oblatam sine 
speciali Consilii Generalis permissione et approbatione ac- 
cipere. 


CAPUT XII. 


De Confessione et Communione. 


124. Fratres sacramentalem confessionem — peragant 
ordinarie semel in hebdomada. 

125. Ordinarie omnes fratres confessariis propriae Con- 
gregationis confiteantur, qui duo aut tres, pro maiore vel 
minore subditorum numero, a supurioribus in singulis 
domibus deputentur, iique sint docti, prudentes ac caritate 
praediti et habeant facultatem absolvendi in foro interno 
a reservatis. 

126. Quoties frater quidam pro animi sui quiete atque 
ulteriore in via Dei progressu vel ut quocumque modo 
propriae conscientiae consulat, confessarium extraordina- 
rium postulaverit, superiores hunc illi non denegent, quin 
ullo modo petitionis rationem inquirant, aut aegre id ferre 
demonstrent. 

127. Quoties fratres in itinere sunt aut extra domum 
versantur apud quemcumque sacerdotem ab episcopo ap- 
probatum confiteri poterunt, sed quantum fieri potest, cu- 
rent ut stabilem habeant confessarium. 

128. Fratribus in gravi morbo consitutis superiores 
ultro sponteque aliquem extraordinarium confessarium offe- 
rant, vel ab ipsis petitum concedant. 

129. Superiores ne excipiant confessiones suorum sub- 
ditorum, excepto aliquo raro necessitatis casu, de quo 
eorum conscientia oneratur et nisi quando ipsimet subditi 
sponte ac proprio motu 1d ab ipsis petierint. 

130. Ad Sacram Synaxim omnes fratres non presby- 
teri, quantum fieri potest, singulis diebus dominicis, festivis 
pariter atque diebus Congregationis solemnibus accedant. 

131. Sed curabunt fratres illi frequentius ad Sacram 
Synaxim accedere, etiam quotidie, si fieri potest, iuxta 
confessarii iudicium. 

132. Sicut fratres clerici ante et post Missam, ita 
laici ante et post Communionem curabunt tum praepara- 
tionem, tum gratiarum actionem per congruum tempus 
faciendam. 


CAPUT XIII. 


De aliis exercitiis pietatis in Instituto peragendis. 


133. Omnes fratres quotidie orationi mentali per di- 
midiam horam mane vacent; post meridiem vero visita- 
tionem SS. Sacramenti cum oratione mentali per aliquod 
tempus faciant, 

134. Quotidie etiam lectioni spirituali vacent saltem 
per viginti minuta in libris approbatis. Diebus quibus 
exhortationem, concionem aut doctrinae christianae expo- 
sitionem audiunt, ad lectionem spiritualem faciendam non 
obligantur. 

135. Singulis mensibus fratres per unum diem recol- 
lectioni spirituali vacent. Quotannis omnes tempore à su- 
perioribus statuto octo dierum exercitia spiritualia pera- 
gant, vel in communitate vel separatim. 

136. Orationi etiam vocali fratres devote incumbant; 
nimirum: qui sunt in sacris quotidie recitent Officium 
Divinum iuxta Breviarium Romanum; ceteri omnes offi- 
cium constans 12 Pater, Ave, Gloria et unico Credo; omnes 
quotidie mane et vespere convenientes actus et preces 

dicant; omnes quotidie ter indie «Angelus Domini» recitent; 
item orent semper ante et post mensam; omnes tertiam 
partem Rosarii devote considerando mysteria convenientia 
quotidie recitent. 

137. Quantum fieri potest, omnes sacerdotes quotidie 
Missae sacrificium celebrent; ceteri omnes fratres quotidie 
Missae sacrificio intersint et tempore eiusdem saltem spi- 
ritualiter sacram communionem recipiant. 

138. Missas omnes iuxta applicationem superioris lo-. 
calis fratres ad intentionem Conventus celebrabunt, nisi 
aliter superiori generali vel locali videbitur. 

139. [tem omnes examen conscientiae particulare me- 
ridie, generale vero vespere quotidie instituant. 

140. Superiores poterunt fratribus id petentibus etiam 
alia pietatis exercitia sive ad tempus sive constanter facienda 
permittere, quae ad eorum profectum spirituale futura esse 
utilia arbitrentur. 

141. Superiores curent cuique fratri concedere congruum 
tempus liberum ad pietatis exercitia peragenda, ne quis 
lectione spirituali et oratione, praesertim mentali, privetur. 

142. Quanto minus pietatis exercitiorum, ad quae 
obligentur, fratres huius Congregationis habent, tanto 
magis curent suas cogitationes, sensus, verba et opera 
continuo in Deum dirigere. 

143. Commendatur fratribus, ut in suis precibus tam 
obligatoriis quam voluntariis Deo commendent necessitates 
S. Matris Ecclesiae, Summi Pontificis, universi cleri et 
propriae Congregationis, potissimum vero, ut orent pro 
unitate Ecclesiae et propagatione fidei, tum pro animabus 
in purgatorio detentis. 

144. Commendatur quoque fratribus, ut indulgentias 
ab Ecclesia concessas pro posse lucrandas curent, easque 
pro defunctis applicent. 


CAPUT XIV. 
De mortifieatione et poenitentiis. 


145. Praeter abstinentias et ieiunia, ad quae iuxta 
praxim Ecclesiae et loci omnes fideles tenentur fratres 
nulla alia ordinaria ieiunia, vigilias, poenitentias vel cor- 
poris afflictiones vi Constitutionum subeunda habent; sed 
ilas sibi quisque mortificationes corporales assumere pote- 
rit, quas sibi discreta charitas suggesserit et quas ad sui 
spiritus profectum magis utiles esse iudicaverit. 

146. In ordinariis mortificationibus seu poenitentiis 
corporalibus privatim exercendis, fratres semper consulant 
confessarium cuius iudicio omnino regantur; ubi dubium 
acciderit, quid magis conveniat, res ad superiorem refe- 


ratur; — pro externis autem et publicis poenitentiis seu 
mortificationibus, fratres semper superioris licentia indi- 
gent. 


147. Victus moderatus sit; tum qualitas, tum quan- 
titas ciborum iuxta locorum aut valetudinis necessitatem 
praebeatur. ratione religiosae frugalitatis habita. 

148. Fratres saecularium epulas devitent, invitationes 
ab externis acceptas ad prandium seu coenam sine licentia 
superiorum non accipiant; temperantiae et sobrietati ubique 
studeant; ordinarie, quantum fieri potest, a potu alcoholico 
abstineant. 

149. Quantum fieri potesí, mensa communi sint con- 
tenti neve ullos cibos extra horas statutas sumant sine 
necessitate et licentia superiorum. 

150. Fratres ter vel quater in die cibo sese reficere 
possunt. 

151. Dormient à septem ad octo horas, nisi cui su- 


perior id temporis spatium protrahere aut coarctare vel 
eliam die quietem capere concesserit. 

152. Praeter externae mortificationis actus, quos exer- 
cebunt, potissimum fratres operam dent mortificationi in- 
ternae, sua desideria, inclinationes, concupiscentias mode- 
rando, suos sensus diligenter invigilando. 

153. Exercebunt quoque fratres mortificationem diversi 
seneris incommoda et defatigationem ex labore provenientia, 
varias molestias et difficultates in muneribus obeundis, 
morbos et corporis infirmitates patienter tolerando in spi- 
ritu poenitentiae et suimetipsorum sacrificii. 

154. Fratres singulis mensibus habebunt capitulum 
culparum, in quo singuli suas Constitutionum transgres- 
siones externas et publicas profitebuntur atque pro eis 
quandam moderatam poenitentiam obtinebunt. De trans- 
gressionibus et poenitentiis in capitulo auditis fratribus ne 
inter se quidem colloqui fas est. 


CAPUT XV. 


De adiumentis pro tuenda diseiplina et vita spirituali 
fratrum. 


155. Superiores verbo et exemplo curabunt, ut Con- 
stitutiones stricte observentur, quod est eorum munus 
praecipuum. 

156. Ne vitiis subditorum superiores conniveant, sed 
errantes omni cum prudentia et caritate tempestive corri- 
gant; pariter et ipsi fratres, servatis debito ordine et cha- 
ritate, correctionem fraternam invicem exerceant. 

157. Curandum est, ut in omnibns domibus pars 
quaedam pro ipsis solum fratribus reservata sit. 

158. Non est perniüttendum ut feminae fratrum domos 
ingrediantur etsi paucissimus sit eorum in domo numerus; 
sed saltem in separato locutorio extra illam partem domus, 
quae solis fratribus reservata est, excipiantur, cum id ne- 
cesse est. 

159. Nemo quae domi acta vel agenda sunt externis 
personis referat, nisi superiori id probari intelligat. 

160. Singulae res in domo assignatum sibi locum 
habeant et alicui fratri demandentur, qui earum curam 
habeat, ne pereant, sed ut semper ordinatim collocatae sint, 
et ut quae destructae vel corruptae sint reparentur. 

161. In quavis domo statuatur tempus, quoad eius 
fieri poterit, edendi, cubandi, surgendi, quod communiter 
omnes observent, item probante id superiore componat sibi 
quisque, quantum fieri potest et id necesse est, suorum 
exercitiorum et occupationum ordinem. 

162. Fratres quantum potest accuratam diligentiam 
servabunt: in observando diurno ordine exercitiorum et 
occupationum, in conficiendis et reddendis rationibus ac- 
cepti et expensi, in conscribendis retinendisque indicibus 
rerum, quae ipsorum usul vel dispensationi sunt daíae; in 
obeundis singulis suis muneribus. 

163. Eandem accuratam diligentiam observabunt: in 
exsolvendis eis quae cuilibet debent, in reddendis rebus 
mutuo sumptis, in rescribendo ad epistolas, in negotiis 
mandatisque acceptis exequendis. 

164. Statutis temporibus a Superioribus officia sub- 
ditis aliaque obsequia obeunda distribuantur; nec non ordo 
Missarum congruo tempore suecessive dicendarum dispo- 
natur. 

165. In alterius officium nemo se ingerat; neque in 
locum alicuius ministerio deputatum quis sine facultate 
superiorum ingrediatur. 

166.: Sine permissione superioris non licet cuique fratri 
e domo exire, neque quemquam invisere, neque invisentem 
recipere. i 

167. Cum quis facultatem a superiore petit aliquo 
eundi, simul etiam ei aperiat, quo et cuius rei causa ire 
velit. 

168. Fratres missi extra domum ad nulla loca vel 
domos accedant aut negotia quaecumque alia tractanda 
suscipiant, nisi quae specialiter ilis commissa fuerint, et 
si quando casus aliter attulerit, in reditu fideliter supe- 
riori suo de hac re rationem reddant. 

169. Cum quis iter faciens transit per locum, ubi 
Congregationis domus est, ad aliud hospitium ne divertat. 

170. In ministeriis et servitiis praestandis extra do- 
mum, ne permaneant sine speciali permissione ultra tem- 
pus a superioribus statutum. 

l71. Litterae a fratribus mittendae et ad ipsos missae 
tradantur superioribus localibus, qui eas sua discretione 
legere poterunt. Qua facultate isti cum moderamine pru- 
dentiae et caritatis utantur, secreto servato. 

172. A quacumque inspectione superiorum excipiuntur 
litterae ad Superiorem Generalem vel provincialem eiusque 
consiliarios, et ad S. Congregationem Religiosorum mitten- 
dae, vel ab istis ad fratres datae. 

173. Silentium in locis orandi semper, in aliis locis 
à precibus vespertinis ad preces matutinas servandum est. 
Praeterea superiores locales possunt designare convenientia 
iemporis intervalla et locum pro silentio diurno servando, 
discrete, ratione habita circumstantiarnm loci et naturae 
occupationum. i 

174. Quantum fieri potest, omnes communi recreationi 
interesse curent; tempore recreationis ne studio, lectura 
vel aliquo opere occupentur. Diebus festis vel occurrenti- 


bus specialibus circumstantiis superior. potest concedere 
aliquam recreationem.extraordinariam. 

175. Fratres, qui vigilantiae immediatae superiorum 
aliqua. ratione: pro tempore .subiracti sunt, salvo decreto 
«Quemadmodum». — tenentur statutis temporibus rationem 
de observantia et de eis, quae agunt eorumque successu 
reddere; insuper ommes et singuli fratres ad id tenentur 
tempore annualium .exercitiorum spiritualium et tempore 
visitationis. 

176. Tempore prandii et coenae, ubi id fieri potest, 
ordinarie lectio fiat. 

177. Semel in anno legendum est: tempore Quadra- 
gesimae decretum -«Quemadmodum», — tempore Octavae 
Corporis Christi decretum «Sacra Tridentina», — tempore 
Adventus decreta «Auctis admodum» et «Romani Ponti- 
fices». 

Constitutiones bis intra annum a quovis fratre 
perlegantur. 

179. Vespere statuta hora ianmae domus occludendae 
sunt, et clavis apud lanitorem servanda est. 


CAPUT XVI. 
De mediis ad finem specialem assequendum. 


180. Occupationes fratrum seu opera altera erunt qui- 
bus directe specialis Instituti scopus adimpletur, ut scien- 
tiae profectus, aliorum instructio, cura et labor circa salu- 
tem et perfectionem proximorum; altera vero, quibus cuius- 
cuuque domus necessitatibus providetur. 

181. Ad quodlibet munus et ministerium obeundum, 
fratres praevio labore sollicite et diligenter se praeparent 

et exerceant: atque cuilibet operi adimplendo gloriam Dei 
prae oculis habentes totos se tradant, tamen sine orationis, 
devotionis necnon corporis sanitatis detrimento. 

182. Cum aliquis frater nimio labore se oneratum 
esse vel ob multitudinem occupationum .se sua devotionis 
officia rite adimplere non posse senserit, id superioribus 
suis candide et sincere fateatur. 

183. Omnes quamdiu corpore valent, tam in spiritua- 
libus. quam in exterioribus rebus, quisque pro suarum 
virium et ingenii, artis et muneris ratione atque superio- 
rum dispositione, habeant in quo occupentur. 

184. Ne fratres qui ad id destinati sunt corporis vel 
manuum operam spernant, immo vero etiam illi; qui ordi- 
narle spiritualibus operibus vacant lubentes, cum à supe- 
rioribus id dispositum est, ea ad peragendum suscipiant. 

185. Scientiae necessariae comparandae vel alicui arti 
addiscendae omni studio incumbant; neve postquam studia 
absolverint, ulteriorem, quisque pro suo officio, suae mentis 
culturam unquam neglexerint. 

186. Qui pollent ingenio, cum superiorum approbatione, 
peculiarem aliquam artem, disciplinam vel quaestionem 
scientificam penitus tractandam ad maiorem Dei gloriam 
et proximorum utilitatem suscipere poterunt; attendendo 
tamen ad universale Instituti bonum. 

187. Curent superiores in quavis domo, quantum fieri 
potest, erigendam bibliothecam communi usui aptam, quae 
unius e fratribus vigilantiae committatur. 

188. Tum in suis scriptis, tum in disciplinis traden- 
dis fldei orthodoxiae et puritati omni cura et diligentia 
studeant; probatos autores sequantur et Sanctae Sedis de- 
cisionibus et monitis in omnibus sese conforment. 

189. Praeter alia de iure servanda, nemo scripta quae- 
cumque praelo committat vel in publicum evulget, nisi post- 


quam ila a delegatis ad id fratribus examinata et a su- 
perioribus approbata fuerint. 

190. Maximam dabunt operam, ut instructio in suis 
scholis et institutis fiat summa cum diligentia, cum rei 
cognitione et peritia, accurate, secundum praescripta pro- 
grammata et praepositorum ordinationes, praecipue vero 
ut in catholicae religionis principiis fundetur. 

191. Praeprimis curabunt suos alumnos in rebus fidei 
et morum instruere atque ad virtutum christianarum et 
pietatis exercitia eosdem adducere. 

192. Tandem de licentia Ordinariorum loci et servatis 
de iure servandis praestent, quantum poterunt, iuvamen 
clero saeculari: tradentes doctrinam christianam, praedi- 
cantes verbum Dei, excipientes confessiones sacras, susci- 
pientes dirigendas assotiationes catholicas et pia opera, 
dirigentes et tradentes exercitia spiritualia et alia id ge- 
neris opera peragentes quae pro temporum et locorum 
ratione zelus et christiana caritas ad maiorem Dei gloriam 
et proximi salutem suggerent. 

193. Fratres ad proximorum saluti inserviendum desti- 
nabuntur in eis nationibus, ad quas ipsi pertinent, nisi 
necessitates Instituti vel bonum Ecclesiae et gloria Dei 
aliud exigant. 

194. Singuli fratres eius regionis, in qua resident et 
occupationibus vacant, bono intendant atque illius linguam 
addiscant, nisi forte eorum nativa, iudicio superiorum, illic 
esset sola necessaria ad sua officia obeunda. 

195. Caveant sibi omnes fratres ab illo pravo affectu, 
quo ductae aliae de aliis nationibus quandoque sinistre 
sentire aut loqui solent; quinimo et bene sentire et chri- 
stianae caritatis affectu diversas a sua nationes prosequi 
studeant; quapropter nemo sive nationales sive politicas 
res, quae animos dissociare possint, in colloqium inducat, 

neve quis sive privatim sive publice in lites nationales vel 
politicas se immisceat. 


CAPUT XVII. 


De infirmis. 


196. In omnibus domibus, in quibus commode fieri 
poteri, pars quaedam ad hoc apta reservetur pro infirmis 
curandis. Si id fieri non potest, curandum est, ut frater 
infirmus saltem ab aliis separetur. 

197. Unus frater, caritate et aptitudine praecellens, cu- 
rator infirmorum designetur, qui infirmis omnia obsequia 
et servitia praestet quibus indigent. Ipsius, una cum su- 
periore domus, erit omnia necessaria alimenta et medica- 
menta infirmis subministrare et aliis eorum necessitatibus 
et commodis prospicere, neve parcatur expensis, etiamsi 
valentibus aliquid subducendum sit. 

198. Qui male se praeter solitum senserit, id curatori 
infirmorum aut superiori candide referat. Nullus vero me- 
dicinam ullam accipiat vel medicum eligat vel consulat, 
nisi approbante id curatore infirmorum vel superiore. 

199. Statim ac necessarium esse videbitur, medicus 
vocetur, et omnia secundum eius praescripta fiant. 

200. Non minori cura etiam spiritualia alimenta in- 
firmis praestentur. Hinc tempestive confessarius vocetur, 
et quidem ille quem infirmus, ultro interrogatus maluerit; 
ei toties adsciscatur, quoties infirmus desiderat. 

201. Pro S. Communione administranda acquiescendum 
est iudicio confessarii. 

202. Ingravescente morbo, tum curator infirmorum, 
ium superior. curam habeant, ut etiam Viaticum et Sacra- 

mentum extremae Unctionis tempore opportuno administre- 
tur infirmo. 

203. Instante morte, unus e fratribus sacerdos, cu- 
ram habeat iuvandi morientem, absolutionem ei impertiat 
et eius animam commendet, iuxta modum in Rituali des- 
criptum. 


CAPUT XVIII. 


De suffragiis pro defunctis. 


204. Post obitum cuiusque fratris in loco, ubi defunc- 
tus est vel ubi domicilium habuit, sex Missae pro eius 
anima celebrentur, quantum fieri potest die obitus, depo- 
sitionis, die tertia, septima, trigesima post obitum et in 
anniversario; in ceteris vero domibus eiusdem provinciae 
pro eodem defuncto ires Missae dicantur; praeterea omnés 
fratres eiusdem provinciae pro defuncto per dimidium men- 
sem ordinaria sua rosaria offerant. 

205. In quavis Congregationis domo: bis in anno cele- 
bretur Missae sacrificium pro omnibus totius Congrega- 
üonis fratribus defunctis; —semel in anno pro fratrum pa- 
rentibus, cognatis et benefactoribus vivis et defunctis: et 
semel in anno— pro omnibus defunctis fidelibus. : 

206. Post mortem Summi Pontificis in omnibus domi- 
bus Congregationis et post mortem Episcopi in domibus 
suae dioeceseos offertur Missae sacrificium. 


CAPUT XIX. 


De dimittendis ab Instituto. 


207. Ex postulatu ipse Superior Generalis candi- 
datum dimittere potest, consilio habito cum magistro 

novitiorum et eo fratre, sub cuius vigilantia postulans 
manebat. 

208. Pro dimittendo novitio requiritur, ut Consilium 
Generale pluralitate votorum eum parum ad vitam in Con- 
gregatione ducendam idoneum esse agnoscat. 

209. Pro dimittendo fratre votorum temporaneorum, 
nondum constituto in sacris ordinibus, graves requiruntur 
causae approbatae per maioren partem suffragiorum con- 
sil! generalis. 

210. Inter causas, quae pro gravibus habentur hae 
erunt: si quis generatim contra votorum substantiam gra- 
viter deliquerit, veluti si obstinate obedientiam recuset; si 
contra moruin honestatem gravius peccaverit; si contra 
paupertatis votum graviter deliquerit; pariter si quis contra 
Congregationem vel Superiores malas artes dolosque nectat; 
si quis calumnias et discordiam disseminans domus aut 
Congregationis pacem graviter turbet: si quis aperte Con- 
stitutiones Congregationis contemnat easque propter contem- 
ptum observare aperte negligat, vel aliud quodcumque 
grave crimen commiserit. 

211. Incapacitas et ingenii tarditas ad studia pera- 
genda pariter est causa sufficiens ad dimittendos praeser- 
tim eos fratres votorum temporaneorum qui ad sacros 
ordines. praeparantur. 

212. Antequam ad dimissionem fratris procedatur, cor- 
reciionis media, quae in potestate Congregationis sunt, 
adhibeantur, veluti fraterna, caritatis plena admonitio et 
Obsecratio, sacra recollectio, mutatio domus, impositio poeni- 
tentiarum et alia huiusmodi. 

213. Infirma valetudo nunquam habeatur ut causa 
sufficiens ad dimittendum aliquem professum votorum per- 
petuorum. Quod vero attinet ad professum votorum tem- 
poraneorum, dimitti nec ipse debet, si infirmitatem con- 

8 


traxit in Congregatione post emissa vota; nec etiam ob 
infirmam valetudinem qua laborabat ante votorum emissio- 
nem, si superior sciens et volens eum nihilominus admisit 
ad primam professionem. Secus vero si frater superiorem 
deceperit malitiose occultando ante professionem morbum 
praeexistentem, unde ineptus reddatur ad Congregationis 
onera ferenda. 

214. Quoties autem agatur de alumno dimittendo vota 
perpetua professo, aut votis iemporaneis quidem adsíricto 
sed simul in sacris Ordinibus constituto, requiritur culpa 
gravis, externa et publica, in qua ipse sit incorrigibilis. 

215. Ut autem quis revera incorrigibilis habeatur, 
superior praemittere debet, distinctis temporibus, trinam 
admonitionem et correctionem; — quae incorrigibilitas a con- 
silio generali probata esse debet per secreta suffragia. 

216. Admonitione et correctione nihil proficiente, su- 
perior debet processum contra delinquentem instruere, pro- 
cessus resultantia accusato contestari, eidem tempus con- 
gruum concedere, quo suas defensiones sive per se, sive 
per alium eiusdem Congregationis religiosum exhibere va- 
leat. 

217. Quod si accusatus ipse proprias defensiones non 
praesentaverit, superior seu tribunal ex officio illi defen- 
sorem ex propria Congregatione constituere debebit. 

218. Perpensa defensione, superior cum suo consilio 
sententiam dimissionis pronuntiare poterit, quae tamen nul- 
lum effectum habebit, si condemnatus intra decem dies a 
sententiae notificatione rite ad Sacram Congregationem. 
Religiosorum a sententia prolata appellaverit, donec per 
eandem Sacram Congregationem definitivum iudicium pro- 
latum non fuerit. 

219. Quoties gravibus ex causis haec procedendi 
methodus servari non posse videatur, tunc recursus haberi 

debeat ad Sacram Congregationem Religiosorum ad effec- 
tum obtinendi dispensationem a solemnitatibus praescriptis, 
et facultatem procedendi modo summario. 

220. Alumui votorum sive perpetuorum sive tempora- 
lium in sacris Ordinibus constituti, qui dimissi fuerint, 
perpetuo suspensi manent, donec a S. Sede alio modo eis 
consulatur; ac praeterea episcopum benevolum receptorem 
invenerint, et de ecclesiastico patrimonio sibi providerint. 

22]. Qui in sacris Ordinibus constituti et votis sive 
perpetuis sive temporalibus obstricti, sponte dimissionem 
ab Apostolica Sede petierint et obtinuerint, vel aliter ex 
Apostolico privilegio a votis sive perpetuis sive tempora- 
libus dispensati fuerint, ex domo Instituti exire non de- 
bent, donec Episcopum benevolum receptorem invenerint, 
et de ecclesiastico patrimonio sibi providerint; secus sus- 
pensi manent ab exercitio susceptorum Ordinum. 

222, Quod porrigitur quoque ad alumnos votorum 
iemporalium in sacris Ordinibus constitutos, qui quovis 
professionis vinculo iam forent soluti, ob elapsum tempus 
quo vota ab ipsis fuerint nuncupata. 

223. Fratri a Congregatione recedenti vel dimisso 
omnis pecunia, omniaque bona quae ad Congregationem 
secum attulit sine fructibus tamen, in eo statu in quo ha- 
bentur ex integro restituenda sunt. 

224, Nemo a Congregatione recedens vel dimissus sui 
laboris in Congregatione retributionem exigere potest. 

225. Ipsa dimissio fiat, quantum potest, maxima cum 
caritate; enixe commendatur fratribus, ut neque inter se 
neque cum aliis, sine iusta causa, de dimisso vel eo qui 
recessit a Congregatione colloquantur. 


3* 


uhr LL. 


PARS SECUNDA. 
De resiming et structura Instituti, 


CAPUT I. 


De suprema auctoritate in Congregatione. 


226. Tota haec Congregatio cum omuibus suis mem- 
bris praeprimis Summo Pontifici, Capiti Infallibili atque 
totius Ecclesiae Rectori, subditur. 

227. Omni qua decet reverentia, tum omnibus gene- 
ratim SS. Congregationum Romanarum decretis, tum spe- 
cialiter eis quae statum religiosum respiciunt, obediet. 

228. Dein Reverendissimorum loci Ordinariorum iuris- 
dictioni subicitur ad praescriptum sacrorum Canonum et 
Apostolicarum Constitutionum. 

229. Suprema vero auctoritas immediata et actualis 
in toto Instütuto modo ordinario exercetur a Praeposito 
Generali cum suo Consilio, et modo extraordinario a Ca- 
pitulo Generali. 


CAPUT II. 
De Capitulo Generali. 
S 12. Quando, quomodo, ubi Capitulum. convocandum sit. 


230. Capitulum generale ordinarium convocabitur quo- 
vis sexto anno ad electiones generales faciendas; — extra- 

ordinarium vero quando propter mortem moderatoris gene- 
ralis tempore sui officii secutam, vel eius resignationem 
vel depositionem necessarium evadit. 

231. Tam in ordinario quam in extraordinario capi- 
tulo tum electiones necessariae perficiuntur, tum etiam de 
gravioribus totius Instituti negotiis tractatur. 

232. Pro convocando capitulo generali extraordinario 
ex alia causa, quam supra n. 230 indicata, requiritur 
licentia. Sacrae Congregationis. 

233. Convocatio capituli per epistolam circularem fiet; 
quam, si agatur de ordinario capitulo, moderator gene- 
ralis, si autem de extraordinario, vicarius scribet, et qui- 
dem tres menses ante incipiendum capitulum. 

234. Locus, in quo celebrandum erit capitulum gene- 
rale, designatur a superiore generali cum voto sui consilii. 


$ 23. De Capituli Generalis membris. 


235. In Capitulo Generali vocem activam et passivam 
hi habent: 

a) Superior Generalis, 

b) eius Consiliarii, 

c) Secretarius Generalis, 

d) Oeconomus Generalis. 

Hi fratres membra Capituli congregati manent, etiamsi 
post electiones factas alii in eorum locum suffecti fuerint. 

e) Fratres, qui antea officio superioris generalis functi 
sunt; exceptis eis, qui a suo officio depositi erant. 

f) Omnes superiores domorum, in quibus saltem duo- 
decim fratres tamquam de familia degunt; et insuper 

g) unus delegatus a vocalibus huiusmodi domorum 
inter adstantes fratres votorum perpetuorum eligendus. 


236. Fratres degentes in domibus minoribus uniantur 
proximioribus, ita ut numerum saltem duodecim comple- 
ant, et sic uniti eligant prius unum ex superioribus earun- 
dem domorum ac postea alium fratrem perpetuo profes- 
sum ad Capitulum delegandos. Si vero domus minores 
valde inter se distent, tunc fratres vocales uniuscuiusque 
adeant viciniorem domum maiorem, et una cum illis fra- 
iribus, pari iure activo et passivo, in electione delegati 
partem habeant. 

237. Vocem activam in hoc scrutinio pro eligendo 
delegato omnes fratres votorum etiam temporariorum ha- 
bent; vocem autem passivam soli fratres votorum perpe- 
tuorum. 

238. Electiones autem fiant per secreta suffragia et 
per numerum absolute maiorem suffragiorum. Si autem in 
primo et secundo scrutinio absolute maior pars suffragio- 
rum in nullum ceciderit, in teriio scrutinio instituendo 
decidet relative maior numerus suffragiorum. 

239. Si in hoc tertio scrutinio duo fratres aequalem 
numerum suffragiorum obtinerent, electus censeretur is qui 
prius altero vota emisit. 

240. Idem valeret pro aliis electionibus, quotiescum- 
que, in tertio scrutinio, aequalia suffragia haberentur, ex- 
cepta tamen electione Superioris Generalis, de qua infra 
n. 254—256. 

241. Praeterea eligatur, eodem modo, alius frater sub- 
stituendus delegato electo, si forte iste legitime impedire- 
tur, quominus Capitulum adiret. 

242. Àd validitatem actorum Capituli Generalis re- 
quiritur, ut saltem duae tertiae partes vocalium intersint. 

243. Non licet fratribus manifestare sua suffragia sive 
inter Capitulum, sive ante, sive post illud. Licet tamen eis 
ante Capitulum secum deliberare, quinimo sessionem pro 

electionibus habere, in qua merita et qualitates candida- 
torum ad officia eligendorum palam percenseatur, dum- 
modo secum ne determinent electionem priusquam locum 
Capituli ineant. 

244. Item non licet in suffragiis ferendis moveri res- 
pectibus humanis, personali amicitia vel aversione, eoque 
magis vetantur fratres sive promissionibus sive minationi- 
bus alios eligentes in suam partem flectere. 


ff 3. De electionibus in. Capitulo faciendis. 
De praeside, de scrutatoribus, de secretario. Capituli. 


245. In Capitulo Generali praesidet Superior Gene- 
ralis vel respective, in iliius defectu, primus Assistens. 

246. Ante Capitulum Generale celebratur Missa Sacra, 
—si ritus permittat, de Spiritu Sancto. 

247. In Capitulo ordinario superior qui officio cadit, 
vicarii munere fungetur usque ad novas electiones rite 
perfectas. 

248. In Capitulo ante omnia eligendi sunt ab et ex 
vocalibus duo scrutatores et unus secretarius. 

249. Scrutatores in urna colligent schedas eligentium, 
coram praeside eas numerent, et cum numero eligentium 
conferant; si huic numero respondent, eas expliceni, ef 
alta voce coram omnibus legant. 

250. Secretarius omnia Capituli acta, tum electionum, 
tum negotiorum, fideliter in scripta redigat. 

251. Omnia capituli negotia per secreta suffragia defi- 
niuntur. Electiones nonnisi per schedas vocalium praesen- 
tium fieri possunt. 

252. Si in ipsa domo adsit vocalis infirmus, qui ad 


aulam capitularem se conferre nequeat, cum tamen scribere 
possit, duo serutatores eum adeant, ut illius schedam in 
urna clausam suscipiant et ceteris uniant. 


$ 4. De electione et reelectione Superioris Generalis. 


252. Primo eligendus est Superior Generalis. Supe- 
rior Generalis eligi non potest nisi frater qui sit sacer- 
dos, non minus quadraginta neque amplius sexaginta quin- 
que annos natus, et qui a quinque saltem annis vota per- 
petua emiserit. 

254. Pro eo eligendo requiritur absolute maior pars 
suffragiorum, hoc est, numerus medietatem omnium suffra- 
giorum excedens. 

255. Si in primo scrutinio nullus frater talem nume- 
rum suffragiorum soríüiatur, instituatur secundum  scruti- 
nium et, etiam illo frustra peracto, tertium. 

256. Si autem tertium scrutinium optatum effectum 
non obtinuerit, hac vice electio devoluta est ad S. Con- 
gregationem Religiosorum, ad quam acta electionis factae 
fideliter conscripta statim mittantur. Quo facto, ipsum Ca- 
pitulum suspendatur. 

257. Superior Generalis, primo sexennio elapso, iterum 
eligi potest pro secundo sexennio. Quo vero ad tertium 
sexennium continuo eligi possit, necesse est, ut ex tribus 
partibus omnium suffragiorum saltem duas obtineat, ef 
confirmatio S. Sedis accedat. Antequam haec confirmatio 
obtineatur, praepositus reelectus fungitur munere vicarii. 

258. Electionem rite factam praesidens legitimam de- 
clarat et promulgat; quo facto schedae statim comburun- 
tur: fratres. autem electo Superiori obsequium praestant 
eius manum dexteram deoscultantes. 

259. Si suffragia sortitus sit frater qui non habet 
praescriptas conditiones sive quoad aetatem sive quoad 
annorum numerum a professione votorum perpetuorum, — 
is non potest immitti in munus et eius possessionem ca- 
pere, antequam confirmationem | S. Congregationis obti- 
nuerit. Interea Capitulum interrumpitur et pristinus su- 
perior tamquam vicarius regimen Instituti exercet. 


$ 5. De electione Consiliariorum, Secretarii et. Oeconomi 
Generalis. 


260. Post electum moderatorem generalem ad eligen- 
dos, distinctis scrutiniis, fratres Consiliarios, necnon Secre- 
tarium generalem et Oeconomum generalem proceditur. 

261. Ad haec munera nullus frater eligi potest, qui 
non habeat saltem triginta quinque annos aetatis, et vota 
perpetua non emiserit; insuper pro primo Assistente re- 
quiritur, ut sit sacerdos. 

262. Pro officio Secretarii generalis etiam unus ex 
Consiliariis eligi potest, dummodo non sit primus. 

263. Modus autem quo eliguntur, idem est ac ille, 
qui pro eligendo moderatore generali statutus est, hac 
sola differentia, quod, si neque in primo, neque in secundo 
scrutinio absolute maior pars suffragiorum obtineatur, in 
tertio scrutinio decidet suffragium relative maioris partis 
eligentium. 

264. Ille ex Consiliaris qui primo eligitur, vicarius 
moderatoris generalis erit, eius nempe vices geret quoties 
hic a domo principe aberit, vel impeditus fuerit, vel quo- 
cumque modo officio suo excidat. 

265. Quod si frater, ad aliquod officium electus, se 
illud suscipere non posse opinetur, rationes huius rei eli- 

gentibus exponet; quas si hi ratas habere renuerint, ille 
offieium sibi demandandum suscipiat oportet. 

266. Postquam praeses Capituli etiam has electiones 
legitime factas declaravit et promulgavit, eius munus finem 
obtinet. 

267. Fratres sic electi in suo quisque officio manent 
usque ad proximum Capitulum, nec deponi possunt nisi ex 
gravi causa, et a solo Consilio Generali. 

268. Sed Assistentis Generalis depositio a S. Sede 
confirmari debet. 

269. Electionibus peractis, pro gratiarum actione hym- 
nus «7e Dewm» dicitur; quo facto novo-electus Superior 
Generalis facit professionem fidei et praestat iuramentum 
de Congregationis bono promovendo et disciplina tuenda. 


$ 6. De negotiis in Capitulo absolvendis. 


270. In Capitulo, factis electionibus, etiam de gravio- 
ribus negotiis, quae universum spectant Institutum, tracta- 
tur. Definiuntur autem haec negotia per absolute maiorem 
partem suffragiorum secretorum. 

271. Huiusmodi deliberationes diriguntur a novo Mo- 
deratore Generali. Quapropter si talis frater electus fuerit, 
qui in Capitulo praesens non erat, statim vocetur, et ne- 
gotia differantur usque dum venerit. 

272. Quod si forsitan etiam: quidam ex electis Con- 
silariis, vel Secretarius, aut Oeconomus recens electus in 
Capitulo praesentes non sint, invitentur utique statim, quin 
tamen Capitulum interrumpatur, vel differantur negotia per- 
tractanda usque ad eorum adventum. 

273. Capitulum ex suo gremio potest speciales com- 
missiones seu collegia eligere eisque varia negotia expe- 

dienda, proposita fratrum perpendenda vel nova elaboranda 
committere. 

274. Capitulum Generale producitur ad tempus neces- 
sarium pro electionibus celebrandis et pro aliis Instituti 
gravioribus negotiis absolvendis 

275. Ordinationes Capituli Generalis in vigore manent 
usque ad proximum Capitulum, in quo illae novae revi- 
sioni subiciantur. 

276. Si Capitulum generale in Constitutionibus a Sancta 
sede approbatis aliquid addere vel demere, innovare vel 
iransformare necessarium esse síatuerit vel earundem Con- 
stitutionum authenticam interpretationem dare voluerit, id 
facere non poterit, nisi accedente eorum, quae statuta sunt, 
confirmatione Sanctae Sedis. 


CAPUT III. 
De Moderatore Generali. 


K^ 1. De auctoritate qua gaudet. 


277. Moderator Generalis, rite electus, gubernat et 
administrat universum Institutum, iis tamen servatis quae- 
cumque ex Instituti Constitutionibus pontificiisque decretis 
servare oportet. 

278. Moderator Generalis cum suis Consiliariis sedem 
fiat in ea domo quae regimini aptior censetur. Quae do- 
mus inde tamquam caput vel centrum totius Instituti con- 
siderabitur. In aliam domum Moderator Generalis sedem 
suam perpetuo transferre non potest absque licentia S. Sedis. 

279. Ius habet, ad normam Constitu&ionum deman- 
dandi munera et procurationes, tum quae ad universam 

sodalitatem pertinent, tum quae in domibus singulis exer- 
centur; proindeque ex una in aliam domum mittendi, — 
certiore hac de re facto earundem domorum superiore. 

280. Cum Superior Generalis aliquem fratrem quo- 
cumque extra Congregationis domos ad aliqua ministeria 
vel negotia peragenda mittit, sive per se sive per alium 
plane eum instruat de modo et ratione agendi proceden- 
dique atque per crebram litterarum communicationem sive 
per se sive alium eum dirigat atque ab eo relationes ac- 
cipiat. 

281. Moderator Generalis totum Institutum sive per se, 
sive per alium fratrem ad hoc delegatum singulis triennis, 
vel etiam. pluries, si opus fuerit, visitabit. 

282. Si agitur de visitatore deligendo pro aliqua domo 
vel pro particulari negotio, in potestate solius Moderatoris 
Generalis est, eum ex fratribus votorum perpetuorum de- 
signare. Si vero visitator generalis pro toto Instituto de- 
putandus est, Moderator Generalis in eo designando votum 
decisivum fratrum sibi a consiliis adhibere debet, si eum 
extra gremium ipsius Consilii eligere velit; debet autem 
semper eligi frater votorum perpetuorum. 

283. Quovis triennio Moderator Generalis de statu 
Instituti disciplinari, materiali, personali et oeconomico ad 
S. Congregationem referat. 

284. Administrationi bonorum temporalium iuxta infra 
dicenda cap. VII accurate invigilet, quin tamen in officia 
et munera sive Oeconomi Generalis sive moderatorum do- 
morum directe se ingerat. 

285. Superior libenter a consiliariis de eis, quae ad 
suam personam et officium pertinent, admoneri patiatur. 

286. Sicubi sodalitatum aedibus instituta curanda adiecta 
sint, uti collegia, scholae, asyla pueris erudiendis: episco- 
pali vigilantiae ea omnia subsunt quod spectat ad reli- 


NULLE E 


gionis magisteria, honestatem morum, exercitationes pie- 
tatis, sacrorum administrationem, integris tamen privilegiis, 
quae collegiis, scholis, institutis eiusmodi a Sede Aposto- 
lica sint tributa. 

287. Episcopis cuiusque dioecesis ius est, invisendi 
templa, sacraria, oratoria publica, sedes ad sacramentum 
Poenitentiae, de iisque opportune statuendi iubendi. 


$ 2. De eis quae Moderatori Generali non licent. 


288. Moderator Generalis non potest esse simul su- 
perior localis. 

289. Interpretationem authenticam Constitutionum dare 
non potest, nec etiam additiones, mutationes vel deroga- 
liones sancire. 

290. Moderatori Generali non competit facultas super 
Constitutionibus generaliter dispensandi: bene tamen con- 
ceditur illi auctoritas eximendi ab observatione alicuius 
praescriptionis Constitutionum particulares fratres ad tem- 
pus, in eis, quae essentiam votorum non attingunt. 

291. Non potest sibi constituere ad libitum vicarium, 
eique delegare suas facultates, cum ipsae Constitutiones 
statuant, quinam frater et in quibusnam casibus eius vices 
gerere debeat. 

292. Nec etiam pro arbitrio fratribus vocem activam 
ei passivam concedere aut subtrahere potest, cum in ipsis 
Constitutionibus determinatum sit quinam fratres talibus 
iuribus gaudeant. 


$ 3. De depositione et renuntiatione Moderatoris Generalis. 


293. Si necessarium videretur, Moderatorem Genera- 
lem officio et auctoritate privare, fratres a consilio rem 

ad $. Congregationem deferant eiusque decisioni sub- 
mittant. 

294. Si Moderator Generalis sentiret se debere a 
supremo munere sese abdicare, rationes suas S. Congre- 
gationi exponat, cuius erit abdicationem admittere vel 
secus. 


CAPUT IV. 


De Consilio Moderatoris Generalis. 


295. Fratres Moderatori Generali a consiliis in rebus 
maioris momenti suffragium decisivum habent. Huiusmodi 
negotia sunt praecipue sequentia: 

1) Admissio ad novitiatum et ad votorum professio- 
nem emittendam sive temporariam sive perpetuam. 

2) Erectio novarum domorum. 

3) Suppressio domorum existentium. 

4) Erectio novorum novitiatuum et translatio existen- 
tium novitiatuum ex uno in alium locum. 

5) Erectio novarum provinciarum. 

6) Nominatio fratrum pro maioribus quibusdam officiis, 
videlicet: moderatorum localium, magistri novitiorum eius- 
que socii. 

7) Prorogatio officii moderatoris alicuius domus, si 
qua necessaria videretur ad breve tempus, elapso eius 
iriennio; vel approbatio eius, si id necessarium videtur, 
pro altero triennio. 

8) Dimissio ab Instituto sive novitii, sive fratris votis 
temporariis vel perpetuis ligati. 

9. Depositio alicuius fratris a consiliis; sive magistri 
novitiorum, sive secretarii generalis, oeconomi generalis, 

socli magistri novitiorum, sive superloris localis, si ex 
gravi causa necessaria videretur. 

10).Designatio visitatoris generalis qui non sit e nu- 
mero Consiliariorum, ad effectum visitandi universum In- 
stitutum. 

11) Determinatio loci Capituli generalis. 

12) Mutatio sive íranslatio sedis Moderatoris Gene- 
ralis et eius Consilii. 

13) Substitutio alterius fratris usque ad proximum 
Capitulum in locum fratris a consiliis demortui, sive de- 
positi, sive perpetuo impediti. 

14) Pacta nomine Insütuti facienda et rationes iuxta 
infra dicenda redditae sive domorum singularum sive totius 
Instituti approbandae. 

15) Debita contrahenda iuxta infra cap. VII dicenda. 

16) Rerum immobilium et mobilium pretiosarum alie- 
natio et etiam oppignoratio. 

296. Pro negotiis n. 2 relatis requiritur consensus 
Ordinarii; pro iis autem, quae numeris 3, 4, 5, 12, 16 
et pro dimittendo fratre perpetuo professo, vel etiam tem- 
porariorum votorum sed constituto in sacris, approbatio 
S. Congregationis exigitur. 

297. Suffragia super huiusmodi negotiis semper se- 
creta sint oportet; etiam in aliis casibus secreta sint suf- 
fragia opus est, si id saltem unus ex fratribus a consiliis 
postulat. 

298. Si quando in huiusmodi negotiis excutiendis suf- 
fragia secreta fratrum hinc inde aequalia penderent, suffra- 
gium Moderatoris Generalis praevalet atque rem dirimit. 

299. Secus vero in electionibus. Electiones nunquam 
fient nisi in Consilio pleno; quod si quandoque unus ex 
Oonsiliariis partem habere .non possit in aliqua electione 
instituenda, in eius locum vocetur moderator domus: et si 

adhuc alter desit, in eius locum unus ex fratribus voto- 
rum perpetuorum domus a Consiliariis eligatur. 

300. Si secretarius non est ex ipso gremio Consilii, 
in eo suffragium non habet nisi consultivum; pariter non 
habent nisi consultivum suffragium Oeconomus et Magister 
novitiorum, si participes sunt consili, cum de negotiis 
eorum officia spectantibus agitur. 

301. Negotia in Consilio ea ratione pertractentur, ut 
consiliariis plena concedatur libertas proferendi, quid sen- 
tiant; quapropter, generatim loquendo, prudens erit, quod 
sj superior exposita re, quod maximum est, indicatis ratio- 
nibus «pro» et «contra», a declaranda sua sententia se 
abstineat, antequam  Consiliariorum sententias usque ad 
finem audierit. 

302. Praeter consiliarios etiam alii fratres in rebus 
de quibus fit. consultatio periti in consilium cum voce con- 
sultiva vocari poterunt; qui si absentes sint, curari potest, 
ut saltem per litteras suam sententiam de illis rebus mittant. 

303. Superior ostendat consiliariis litteras, scripta et 
documenta, quae pertinent ad rem, de qua est deliberatio, 
ut hi bene informati rectam de rebus sententiam ferre 
possint. 

304. Consilium congrediatur semel in mense; praeterea 
toties, quoties Instituti negotia id exigant. 

305. Processus verbales et acta consiliorum conscri- 
bantur a Secretario generali, qui ea post Moderatorem 
Generalem subscribat. 


CAPUT V. 


De fratribus a Consiliis. 


306. Fratres a consiliis penes Moderatorem Genera- 
lem in domo principe residere debent; in casu autem ne- 

cessitatis duo ex illis extra illam domum degere possunt, 
dummodo tamen, quotiescunque opus fuerit, praesentes esse 
et consilio intervenire facile possint. 

307. Fratribus a consiliis alia officia, quae praecipui 
eorum muneris exercitium praepedirent, committi non debent. 

308. Ille ex fratribus a consiliis, qui prinio loco in 
Capitulo electus fuit, Moderatoris Generalis Vicarius est: 
illiusque sive mortui, sive amoti, sive absentis, sive im- 
pediti in omnibus vices gerit. 

309. Munus fratrum a consiliis est, Moderatori Ge- 
nerali in regendo et administrando toto Instituto consilium 
ei auxilium, prout requisiti ab ipso fuerint, praestare, nec- 
non suffragium decisivum ferre circa negotia graviora et 
electiones, prout cap. IV dictum est, eaque proponere, quae 
sibi a re Instituti esse videantur. 

310. Consiliarii item superioris necessitatibus prospi- 
ciant eumque cum debita modestia et humilitate de eis 
quae tum ad suam personam tum ad suum officium per- 
tinent, cum id in Domino necessarium esse videbitur, ad- 
moneaní. 

311. Fratres a consiliis circa omnia negotia, quae 
sive in consilio sive extra eorum fidei commissa sunt, 
secretum diligenter servent. Quod si violent, serio admo- 
neantur, et si iterum atque iterum in hoc deliquerint, pro 
gravitate culpae, ex rerum et personarum adiunctis diiu- 
dicanda, puniantur. 


CAPUT VI. 


De Secretario Generali. 


312. Secretarii Generalis est, omnia documenta et acta, 
historiam et administrationem [Instituti concernentia, dili- 

genter asservare, exceptis eis quae negotia oeconomica 
spectant. 

313. Muneris eius etiam est, iussu Moderatoris Ge- 
neralis et huius nomine, epistolas actaque omnia conscri- 
bere, quae ad negotia Instituti spectant. 

314. Dabit ille fratribus a consiliis necessarias expli- 
cationes circa omnia, quae in archivo asservantur et ad 
negotia in Consilio tractanda spectant. 

315. Secretarius circa omnia negotia, quae sive in 
Consilio sive extra eius fidei sunt commissa, altissimum 
secretum servabit. 


CAPUT VII. 


De Oeeonomo Generali et de administratione bonorum 
temporalium. 


316. Bona, quibus Institutum gaudet, alia possidentur 
et administrantur a toto Instituto, alia a singulis domibus. 

317. Omnia bona immobilia et mobilia totius Instituti 
qua talis administrantur ab Oeconomo Generali sub depen- 
dentia a Moderatore Generali eiusque Consilio. 

318. Cum Oeconomus Consilii Generalis iussa exequi 
illique rationem reddere debeat, ipse non erit e numero 
fratrum a consiliis, ne iudex evadat in propria causa. In 
omnibus autem quae administrationem concernunt, in Con- 
silium vocetur, ut documenta necessaria et consilia oppor- 
tuna dare possit. 

319. In domo, in qua Moderator Generalis residet, 
habeatur in loco tuto arca seu capsa, iribus diversis cla- 
vibus clausa, quarum unam habeat Superior Generalis, 
secundam primus ex consiliariis et tertiam ipse Oeconomus. 

320. In hac capsa asserventur quicunque tituli pro- 


prietatis, et syngraphae quae aequivalent pecuniae, ipsam- 


que repraesentant, aut quae ius dant ad certos fructus 
vel redditus percipiendos; nec non illae numeratae pecu- 
niae summae quae pro expensis ordinariis seu quotidianis 
non requiruntur. 

321. Quoties haec capsa aperienda et claudenda est, 
ires fratres quibus claves commissae sunt, in unum con- 
veniant, neque unquam unus alteri ex depositariis suam 
clavem tradat adhibendam, sed potius, instante necessitate, 
alium fratrem, praesertim ex consiliariis, deleget, eidem 
credendo propriam clavem quamprimum restituendam. 

322. Oeoconomus Generalis accurate adnotat omnia, 
quae in hac arca reponuntur, et quae ex ea extrahuntur. 

323. In fine cuiuslibet sexti mensis Oeconomus gene- 
ralis Moderatori Instituti rationem reddat totius admini- 
strationis, exhibitis libris a se conscriptis; qui ab ipso et 
a fratribus a consiliis examinentur, et si, collatis etiam 
cum eis pecunia, ceterisque in arca existentibus, exacte 
conscripti reperiuntur, subscriptis nominibus approbentur. 

324. Eodem plane modo etiam in singulis domibus 
bona communia asserventur et administrentur. 

325. Moderatores locales domorum quovis mense cum 
suis consiliariis modo supra indicato (n. 323) capsam com- 
munem et libros ab Oeconomo locali conscriptos exami- 
nent et approbent, ac in fine cuiusvis sexti mensis Mode- 
ratori Generali rationem reddant. 

326. Quaelibet domus, copia rerum abundans, quotan- 
nis ex eo quod in fine anni, rationibus consolidatis, et 
omnibus deductis expensis, superest pecuniae, tertiam par- 
tem tradat arcae Instituti. 

327. Qui vero fundi certae domui tributi legative sint 
ad Dei cultum beneficentiamve eo ipso loco impendendam: 

horum administrationem moderator quidem domus gerat, 
referat tamen ad Episcopum, eique se omnino praebeat 
obnoxium; ita nimirum ut neque Praeposito Sodalitii uni- 
versi liceat quidnam ex eis bonis Episcopo occultare, dis- 
trahere, vel in alienos usus convertere. Talium igitur 
bonorum Episcopus rationes accepti impensique, quoties 
videbitur, expendere potest; idem ne sortes minuantur, red- 
ditus ne perperam erogentur, curabit. 

328. Moderator, sive generalis, sive provincialis, sive 
localis, nulla debita notabilia contrahat, nullasque notabiles 
obligationes oeconomicas suscipiat, directe vel indirecte, 
formaliter vel fiducialiter, hypothecarie vel simpliciter, cum 
onere vel absque onere redituum seu fructuum, per publi- 
cum vel privatum instrumentum, oretenus vel aliter: 

a) absque praevio consensu Consilii Generalis, si aga- 
tur de curia generali aut de domibus immediate directioni 
curiae generalis subiectis; 

b) vel absque praevio consensu Consilii Provincialis, et 
expressa licentia Moderatoris (Generalis, accedente voto 
deliberativo Consilii Generalis, si agatur de debitis vel 
obligationibus a superioribus provincialibus contrahendis 
seu suscipiendis; 

c) vel absque praevio consensu Consilii localis domus, 
et expressa licentia Moderatoris Generalis eiusque Consilii. 

329. In debitis vel in obligationibus oeconomicis con- 
trahendis, habenda est notabilis quantitas, quae superat 
500 libellos, nec attingit 1,000, si agatur de domibus 
singulis; quae superat 1,000 libellos, nec attingit 5,000, 
si agatur de provinciis; quae superat 5,000 libellos, si de 
curia generali. Quod si domus, provincia vel curia gene- 
ralis debita vel obligationes contrahere intendat, quae valo- 
rem 10,000 libellorum excedant, praeter licentiam, respe- 
ctivi Consilii, ut supra, requiritur beneplacitum Apostolicum. 

330. Non licet. per diversa debita vel per obligationes 
diversas, quae quomodolibet contrahantur, summam  re- 
spectivam in praecedenti articulo expressam superare; sed 
omnia et singula debita omnesque et singulae obligatio- 
nes, quomodolibet contractae. semper coalescunt. Ideoque 
nullae omnino erunt licentiae ad nova debita contrahenda 
novasque obligationes suscipiendas, si anteacta debita vel 
obligationes nondum extincía sint. 

331. Suffragia, de quibus agitur in articulo 328, 
toties quoties exquirantur, et semper secreta atque delibe- 
rativa sint, non mere consultiva; licentiae autem, virtute 
suffragiorum concessae, nunquam oretenus, sed in scriptis 
dentur. Acta vero Consilii subscribantur tum a Modera- 
tore tum a singulis Consiliariis. 

332. Graviter oneratur moderatorum conscientia, : ne 
per se vel per oeconomum, vel aliter, consiliariis occul- 
tent, ex toto vel parte, bona quaecumque, redditus, pecu- 
nias, titulos, dopationes, eleemosynas et alia valorem ali- 
quem oeconomicum habentia, etiamsi data sint moderatori 
intuitu personae; neque de debitis vel obligationibus quo- 
modolibet contractis taceant; sed omnia plene, exacte, sin- 
cere, fideliter revisioni, examini et approbationi Consilii 
commitantur; omnia etiam documenta, bona temporalia vel 
oeconomiam  respicientia, pariter consiliariis examinanda 
tradantur. 

333. Nulla fundatio domus, nullaque fundationis am- 
plificatio vel mutatio fiat, si pecunia solvenda non habea- 
tur, et hac de causa debita vel obligationes oeconomicae 
contrahenda sint, etiamsi fundus vel materia ad aedifican- 
dum, vel aliqua pars aedificii gratuito donetur, vel con- 
struatur; nec sufficit promissio pecuniae etiam in magna 
quantitate ab uno vel pluribus benefactoribus tribuendae. 

334. Ut pecuniae, reditus aliique proventus legitime 


collocentur in aliquo tuto, licito ac fructifero investimento, 
et ut potius in uno quam in alio investimento ponantur, 
requiritur votum Consili, toties quoties exquirendum, ex- 
hibitis consilio omnibus notitiis circa formam, modum et 
alias investimenti circumstantias. Quod item valet pro qua- 
libet investimenti mutatione, servatis aliis de iure ser- 
vandis. 

335. Fundus, legata et alia quaecumque bona, quae 
quomodolibet Missas adnexas habent, eorumque fructus vel 
redditus nullo pacto debitis vel obligationibus oeconomicis 
cuiuscunque conditionis sint, ne quidem ad breve tempus, 
gravari possunt; et pecuniae pro Missis manualibus vel 
aliis celebrandis acceptae, ante ipsarum celebrationem, nullo 
pacto, nullaque de causa, neque ex toto, neque ex parte 
expendi possunt sed integra servari debent. Qua in re 
speciali vigilantia procedant tum moderatores, tum con- 
siliarii. 

.336. Donationes, etiam titulo eleemosynae vel subsidii, 
non fiant, nisi.iuxta conditiones a Sancta Sede praescrip- 
tas, et iuxta mensuram a Capitulis, vel in casibus extra- 
ordinariis a superioribus cnm respectivis consiliis legitime 
determinatam. 

337. Moderator Generalis in fine sui officii Capitulo 
generali accuratam rationem reddai administrationis bono- 
rum communium tempore sui regiminis gestae, necnon 
status oeconomici totius Instituti: porro tabulae redditionis 
rationum conficientur ab oeconomo generali et, ante Capi- 
tulum, a Consilio generali cognoscentur. Eligantur autem 
ex capitularibus tres fratres qui membra consilii non fue- 
runt: eorum erit omnia examinare et postea ad Capitulum 
referre. 


o AE us 


CAPUT VIH. 


De Magistro novitiorum. 


338. Magister novitiorum eligitur a Moderatore Ge- 
nerali et eius Consiliariis. 

339. Eligatur autem oportet frater, qui. tum verbo 
tum exemplo novitios in officiis sui status feliciter instruere 
valeat. Oportet autem, ut sit sacerdos, ut in quinto saltem 
supra irigesimum anno suae aetatis constitutus sit et a 
decennio saltem vota emiserit. 

340. Officio suo per triennium fungitur neque antea 
ab eo deponi potest nisi de gravibus causis, de quibus 
Consilium decernit. Elapso vero triennio potest ille semper 
in suo officio confirmari. 

341. Magister novitiorum nullis aliis officiis vel mu- 
neribus oneretur, quae novitiorum curam vel regimen im- 
pedire possent; propterea neque etiam superior, neque con- 
siliarius esse potest. Quoties autem in Consilio generali de 
novitiis vel de novitiatu agendum est, Magister vocetur, 
qui mentem suam de tali negotio aperiat et opportunas 
informationes subministret. 

342. In casu necessitatis, Consilium generale addet 
ei socium sacerdotem, qui trigesimum saltem annum atti- 
gerit et a quinquennio votis ligatus sit. 


CAPUT IX. 


De Provinciis. 


343. Statim ac Institutum tantopere diffusum erit, ut 
plures Novitiatus requirantur, et regimen per unum mo- 


SC UEISTE 


deratoren solum difficilius evadat, vel si aliae graves ra- 
tiones id exigant, illud in provincias dividatur. 

344. Haec tamem divisio Instituti in provincias necnon 
novarum postea provinciarum erectio, fieri non poterit 
absque auctoritate Sanctae Sedis. 

345. Cum provinciae erunt erigendae, leges, iuxta quas 
illae administrentur atque regantur componantur a Supe- 
riore Generali cum suis Consiliaris, qui etiam earum ap- 
probationem a Sancta Sede expetant. 


CAPUT X. 
De domibus earumque Moderatoribus. 


346. Ut nova domus erigi possit, requiruntur conve- 
niens fratrum numerus, facultates subsidiaque sufficientia 
ad sese sustentandum et ad disciplinae observantiam sta- 
biliendam, tum consensus Consilii Generalis et expressus 
assensus Episcopi. 

347. Requiritur quoque Episcopi permissio pro eri- 
genda nova ecclesia, pro aperiendo novo oratorio seu publico 
seu semipublico, pro sacro faciendo in domesticis sacellis, 
pro exponendo publicae venerationi fidelium augusto Sa- 
cramento, pro solemnibus et supplicationibus publicis per- 
agendis. 

348. Quamque domum gubernat Moderator localis, qui 
a Moderatore Generali cum consensu suorum consiliario- 
rum ex professis votorum perpetuorum ad tres annos in- 
stituitur; quibus elapsis ex gravi causa eodem modo ad 
aliud triennium confirmari poterit; non autem tertia vice 
pro eadem domo; quod quidem fieri non potest, nisi gravi 
ex causa atque cum consensu Sanctae Sedis. 

349. Deficientlbus vero fratribus votorum perpetuorum 

in domibus ubi plus quam tres fratres participantes non 
vivunt, assignari poterunt ut praepositi etiam fratres voto- 
rum íemporariorum, sed tunc tum quoad durationem officii 
sui, tum quoad suae potestatis terminos in omnibus a 
Moderatore Generali eiusque Consilio pendebunt. 

350. Superior localis suo officio fungitur, nsque ad 
. novi superioris adventum, si hic ad tempus non venerit, 
atque usque ad novam sui officii confirmationem a Con- 
silio Generali et, cum ius id requirit, ad obtentam 5S. Se- 
dis licentiam. 

351. Durante ipsorum officio superiores domorum 
neque deponi neque alio transferri poterunt, nisi ex gravi 
causa, accedente suffragio decisivo fratrum a consiliis. 

352. Moderator domus in regimine suo iuvatur a duo- 
bus consiliariis, qui a Moderatore Generali nominantur, 
quorum primus erit moderatoris domus vicarius. Uterque 
consiliarius una cum moderatore habent in consilio votum 
decisivum. 

353. Superiores locales cum suis consiliariis singulis 
mensibus deliberationem habebunt de disciplinae observa- 
tione, de negotiorum et operum cura et gestione deque 
domus gubernatione. In peragendo consilio observanda sunt 
ea, quae supra nn. 301 et 302 sunt dicta. 

354. Cum ordinationes aliquas communes a Generali 
praeposito acceperit, illas suis consiliariis manifestet. 

355. Superiores locales quovis tertio mense per litte- 
ras deferant ad Moderatorem Generalem «de disciplina, de 
operibus, quae peraguntur, de negotiis domus, neque 
ullam maioris momenti rem gerendam suscipiant sine eius 
licentia vel scitu. 

356. Fratres vero a consilio de omnibus, quae do- 
mum administrandam spectant, quovis semestri referant. 

357. Antequam de aliqua maioris momenti re susci- 


pienda ad Moderatorem Generalem superior localis deferat, 
prius de eadem re una cum suis consiliariis deliberet; atque 
diversas, quae prolatae fuerunt, de eadem re sententias 
in litteris ad Moderatorem Generalem fideliter exponat. 

358. Varia munera et officia in. domo, fratribus com- 
mittuntur ab ipso moderatore domus cum suis consiliariis. 
Eidem fratri concredi possunt duo vel plura officia, si ea 
commode inter se componi valeant. 

359. Superior subditorum necessitatibus non corporis 
tantum, sed multo magis animae, paterno affectu pro- 
spiciat. 

360. Singulis hebdomadibus vel saltem altera quaque 
hebdomade ipse per se vel per alium qui, rationem Insti- 
tuti bene teneat, exhortationem suis fratribus faciat. 

361. Quivis frater in rebus animae et corporis sem- 
per potest exquirere Moderatoris Generalis eiusque Assi- 
stentium consilium, praesertüm si moderator localis eidem 
remedium affere non valeat. 

362. Unius cuiusque domus bona, sive immobilia, sive 
mobilia, ab oeconomo locali secundum normas cap. VII 
traditas administrentur, sub dependentia a Moderatore Ge- 
nerali eiusque Consilio. Moderator domus munere oeconomi 
ne fungatur. Si specialis oeconomus haberi non potest, 
eius officium exequitur unus ex consiliariis. 

363. $1 domus filialis proprietate immobili gaudet, 
moderator localis nonnisi eas restaurationes perficere valet, 
quarum expensae non superant summam a Consilio Gene- 
rali praefinitam; maiores expensae decidantur a Moderatore 
Generali eiusque Consilio, 

364. Moderator domus super Constitutionum  obser- 
vantia invigilare debet; verum in casibus particularibus 
fratres quosdam ab observantia alicuius articuli Constitu- 
tionum eximere potest. 


CAPUT XI. 


De Saerista et Janitore. 


365. Sacristae officium est: sustentare perpetuum lu- 
men in lampade coram Sanctisimo Sacramento, servare 
ordinem munditiemque in ecclesia, in oratorio et in sa- 
cristia, linteamina et vestes sacras servare integras mun- 
dasque et praeparare ante adventum sacerdotum omnia, 
quae ad sacra necessaria sunt. 

366. Janitor custodire ianuam tenetur, ne quis do- 
mum illegitime ingrediatur; personas exteras ne admittat 
nisi in locum a superiore assignatum; de omnibus perso- 
nis domum advenientibus moderatori, vel fratri ab eo de- 
signato, referat; si vero quis aliquem fratrem alloqui de- 
siderat, illum de eo immediate certiorem reddat; epistolae 
et aliae res, quae in. domum afferuntur, tradantur mode- 
ratori vel fratri ad hoc designato; antequam cubitum eat, 
circuire debet ianitor omnia domus ostia et ianuam. clau- 
dere. 


CAPUT XII. 
De ipsis Constitutionibus. 


367. Hae Constitutiones per se non obligant sub reatu 
culpae; sed commendant solummodo quandam  satisfactio- 
nem seu poenitentiam pro earum íransgressione; minime 
tamen a culpa excusari potest frater, qui transgrederetur 
Constitutiones ex contemptu, vel in materia quae contraria 
esset sive votis, sive praeceptis Dei vel Ecclesiae. 

368. Contendendum tamen fratribus est, ut has Con- 
stitutiones fideliter observent; quoniam haec fidelitas una 

ex praecipuis causis est, cur omnis Congregatio crescat 
floreatque. Quapropter non tam timor peccati vel poenae, 
quam potius caritas erga D. N. Jesum Christum et pro- 
priam Congregationem adpellat fratres ad fidelem harum 
Constitutionum observantiam. 

369. Cuilibet fratri praesto sit quovis tempore exem- 
plar Constitutionum. 

370. Non licet sine speciali Moderatoris permissione 
dare has Constitutiones ad legendum extraneis personis. 


